CELEX: 62009CA0020
Language: sk
Date: 2011-04-07 00:00:00
Title: Vec C-20/09: Rozsudok Súdneho dvora (druhá komora) zo 7. apríla 2011 — Európska komisia/Portugalská republika (Nesplnenie povinnosti členským štátom — Prípustnosť žaloby — Voľný pohyb kapitálu — Článok 56 ES — Článok 40 Dohody o EHP — Verejné dlhopisy — Zvýhodnené daňové zaobchádzanie — Odôvodnenie — Boj proti daňovým podvodom — Boj proti daňovým únikom)

28.5.2011   
            
            
               SK
            
            
               Úradný vestník Európskej únie
            
            
               C 160/7
            
         Rozsudok Súdneho dvora (druhá komora) zo 7. apríla 2011 — Európska komisia/Portugalská republika
   (Vec C-20/09) (1)
   
   (Nesplnenie povinnosti členským štátom - Prípustnosť žaloby - Voľný pohyb kapitálu - Článok 56 ES - Článok 40 Dohody o EHP - Verejné dlhopisy - Zvýhodnené daňové zaobchádzanie - Odôvodnenie - Boj proti daňovým podvodom - Boj proti daňovým únikom)
   2011/C 160/03
   Jazyk konania: portugalčina
   
      Účastníci konania
   
   
      Žalobkyňa: Európska komisia (v zastúpení: R. Lyal a A. Caeiros, splnomocnení zástupcovia)
   
      Žalovaná: Portugalská republika (v zastúpení: L. Inez Fernandes, C. Guerra Santos a J. Menezes Leitão, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článku 56 ES a článku 40 EHP — Verejné dlhopisy — Zvýhodnené daňové zaobchádzanie s cennými papiermi vydanými Portugalskou republikou
   
      Výrok rozsudku
   
   
               1.
            
            
               Portugalská republika si tým, že v rámci výnimočného režimu dodatočného zdanenia finančných aktív nenachádzajúcich sa na portugalskom území k 31. decembru 2004 („regime excepcional de regularização tributária de elementos patrimoniais que não se encontrem no território português en 31 de Dezembro de 2004“) zavedeného zákonom č. 39-A/2005 z 29. júla 2005 stanovila zvýhodnené daňové zaobchádzanie v prípade verejných dlhopisov vydávaných výlučne portugalským štátom, nesplnila povinnosti, ktoré jej vyplývajú z článku 56 ES a z článku 40 Dohody o Európskom hospodárskom priestore z 2. mája 1992.
            
         
               2.
            
            
               Portugalská republika je povinná nahradiť trovy konania.
            
         
      (1)  Ú. v. EÚ C 82, 4.4.2009.